STIKLESTADSEMINARET 2007
Makt og avmakt!

Om statens makt og dens begrensninger før og nå!
Stiklestad er et nasjonalt minnested og symbol for kristendommens definitive gjennombrudd i Norge. Samtidig symboliserer Stiklestad Norge som kongedømme og stat. Både kirke og stat har gjennom tidene hatt stor makt i samfunnet, og med utgangspunkt i dette vil Stiklestadseminaret 2007 sette fokus på makt, særlig statsmakt, i tidligere perioder og i dag.

Statsmakt kan knyttes til flere konfliktlinjer i historien – konge og høvding, stat og kirke, fyrste og forsamling er eksempler på slike konfliktlinjer.

I vår tid stilles spørsmål ved tradisjonelle oppfatninger av kongens makt i middelalderen. Vi vet videre at endringene som gjaldt religion og økonomi etter reformasjonen førte til dramatisk styrking av statens makt.
I dag strever staten med arven fra fortida både når det gjelder forholdet til kirken og til regionene. Og statens makt påvirkes i sterk grad både fra mektige organisasjoner og fra media. Globaliseringen representerer nye og ukjente utfordringer for statens makt.
Målet med seminaret ”Makt og avmakt” er for det ene å gi kunnskap om samfunnsendringer, og dermed gi referanseramme til begivenhetene vi hører om til daglig. 
Et annet mål er å sette endringene i sammenheng, internasjonalt og i vårt eget samfunn, og i fortid og nåtid. 
Denne sammenhengen er nødvendig for et tredje mål, nemlig refleksjon. Kunnskap, sammenheng og refleksjon er nødvendig for å se oss selv og andre som mennesker og som medlemmer av samfunnsgruppene vi hører hjemme i.

Stiklestadmuseene skal være et møtested og en samfunnsaktør i landsdelen.

Stiklestadseminaret 2007 vil med dette som utgangspunkt sette søkelyset på noen av disse problemstillingene.

Stiklestadseminaret er et samarbeidsprosjekt mellom Stiklestad Nasjonale Kultursenter og HIFO Nord-Trøndelag.
Foredragsholdere: 
Professor Sverre Bagge, UiO

Professor Steinar Imsen, NTNU

Førsteamanuensis Hans Jacob Orning, HiVO

Førsteamanuensis Jeanette Sky, NTNU

Professor Janne Haaland Matlary, UiO

Professor Øyvind Østerud, UiO

Forsker Jill Loga, Rokkansenteret
PROGRAM (NB: Titlene kan bli noe justert):

Torsdag 29. november:

16.30: Offisiell åpning

17.00: Sverre Bagge: Kongemakt og statsmakt  -  fra vold til valg
17.45: Pause
18.00: Hans Jacob Orning: Kongens makt i høymiddelalderen – ideal og realitet.

18.45: Per Steinar Raaen: Omvisning i Stiklestad kirke ( fra andre halvdel av 1100-tallet).

20.00: Middag
Fredag 30. november:

09.00: Steinar Imsen: Reformasjon og kongemakt
0945: Pause

10.00: Jeanette Sky: Alle statens religioner
10.45: Pause

11.15: Janne Haaland Matlary: Nasjonalstatens makt i en globalisert verden
12.00: Lunsj

13.00: Øyvind Østerud: Den moderne statsmaktens former
13.45: Pause

14.00: Jill Loga: Verdimakt. Maktutredningen versus Verdikommisjonen
14:45 Avslutning og avreise

Konferanseavgift: Kr. 950.-

Konferanseavgiften inkluderer middag torsdag kveld, kaffe m/pauseforfriskninger torsdag og fredag samt lunsj fredag. 
Uten middag er konferanseavgiften kr. 700.-.
Studenter har gratis adgang til foredragene så langt plassen tillater.

Transport til Stiklestad:
Det går tog til Verdal fra Trondheim Lufthavn Værnes en gang hver time, 15 minutter før hver hele time. Toget ankommer Verdal ca  1 time senere. Verdal Taxi holder til i stasjonsbygningen og det er ca 4 km til Stiklestad Nasjonale Kultursenter. En drosjetur koster ca 100 kroner.

Det går tog fra Verdal til Trondheim Lufthavn Værnes 8 minutter på hver hele time. Toger ankommer Værnes ca 1 time senere.
Overnatting:

Seminaret avvikles i lokalene til Stiklestad Nasjonale Kultursenter, og overnatting skjer enklest i Stiklestad Hotell som er en del av kultursenteret.

Overnatting koster kr. 925,- og bestilles direkte på tlf: 74 04 42 00. Vis til seminartittelen ”Makt og avmakt” ved bestilling.
Påmelding:

Påmelding til Per Steinar Raaen innen 15. november.

Tlf. 74 04 42 06, e-post: per.steinar.raaen@snk.no
Konferanseavgiften sendes SNK’s konto nr.  4440 08 10017, merket ”Makt og avmakt” innen påmeldingsfristen.

NB: Gi beskjed om middag torsdag kveld ved påmelding.

Vel møtt til seminar!

